पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना संक्रमण लगातार फैलने के कारण काफी संख्या में मरीज सामने आ रहे है। शहर में पिछले 24 घंटों के दौरान 759 संक्रमित मरीज मिल चुके है। इस कारण अस्पतालों में मरीजों को बेड की तंगी हो रही है। ऐसे में अब शहर की सामाजिक संस्था की ओर से संक्रमित मरीजों को सहायता देने के लिए प्रशासन की अपील पर कई स्थानों पर मिनी कोविड केयर सेंटर बनाए जा रहे है।
यूनाइटेड सिख संस्था बनाएगी 50 बेड का सेंटर
शहर के सेक्टर-43 के स्पोर्ट्स कॉम्प्लेक्स में एक मिनी कोविड केयर सेंटर तैयार करने को लेकर प्रशासन ने यूनाइटेड सिख संस्था को अनुमति दे दी है। गुरुवार को चंडीगढ़ प्रशासन ने संस्था के प्रपोजल को मंजूरी देते हुए स्पोर्ट्स कॉम्प्लेक्स सेक्टर-43 की जगह उन्हें दी है। यहां पर कुल 50 बेड का कोविड केयर सेंटर तैयार होगा, जिसमें 40 बेड ऑक्सीजन फैसेलिटी के साथ होंगे। संस्था को कहा गया है कि वे यहां पर 80 फीसदी ऑक्सीजन बेड बनाने को लेकर काम करें, जिसके लिए ऑक्सीजन चाहे वे सिलेंडर या फिर ऑक्सीजन कंसन्ट्रेटर के जरिए इस्तेमाल कर सकते हैं। इससे पहले 5 इसी तरह से मिनी कोविड केयर सेंटर चंडीगढ़ में शुरू हो चुके है।
शहर में 759 संक्रमित मिले
शहर में पिछले 24 घंटों में 2914 लोगों की जांच की गई जिसमें से 759 संक्रमित मरीज मिले है और 9 मरीजों की मौत हो गई। शहर में इस समय कोरोना के एक्टिव मरीजों का आंकड़ा 8420 तक पहुंच चुका है। शहर में आज तक 47 हजार 552 पॉजिटिव मरीज मिल चुके है जिसमें से 38 हजार 591 मरीज ठीक हो गए है।
आज यहां टेस्ट कर रही टीमें
शहर में आज सेक्टर-17 के बस स्टैंड,सेक्टर-11, ईएसआई रामदरबार, मनीमाजरा कंटेनमेंट एरिया और रेलवे स्टेशन चंडीगढ़,सेक्टर-33, एसडीएम सेंट्रल एरिया में लोगों का कोरोना संक्रमण जांच फ्री में कर रही है।
माइक्रो कंटेनमेंट जोन बनाए
शहर में 39 नए माइक्रो कंटेनमेंट जोन बनाए गए हैं। इंफेक्टेड एरिया को लेकर बनाई गई कमेटी की सिफारिश पर ये एरिया कंटेनमेट जोन बनाए गए। शहर के डिप्टी कमिश्नर मनदीप सिंह बराड़ ने डिजास्टर मैनेजमेंट एक्ट के तहत माइक्रो कंटेनमेंट जोन घोषित किए। संक्रमण तेजी से फैल रहा है जिसके चलते हर रोज कई इलाकों में कंटेनमेंट जोन बनाए जा रहे हैं।
अब जो नए कंटेनमेंट जोन बनाए गए हैं, उनमें सेक्टर-7, 18, 20, 27, 28, 29, 30, 32, 33, 35, 39, 41डी, 42, 44, 45, 46, 48, 49, 50, 63, रेलवे काॅलोनी, रायपुर खुर्द शामिल हैं। अब हर रोज लगभग प्रत्येक सेक्टर से ही कोरोना के केस आ रहे हैं जिसके चलते वीआईपी सेक्टर हों या फिर बाकी एरिया सभी जगह पर ये कंटेनमेंट जोन घोषित किए जा रहे हैं। हेल्थ डिपार्टमेंट को इन एरिया में टेस्टिंग बढ़ाने को कहा गया है।
शहर में 2 लाख 28 हजार से ज्यादा लोगों ने ली वैक्सीन डोज
शहर में विभिन्न सेंटरों पर चलाए गए वैक्सीनेशन कार्यक्रम के तहत गुरुवार को 6 हजार 73 लोगों ने वैक्सीन डोज ली। शहर में आज तक 2 लाख 28 हजार 933 लोगों ने वैक्सीन डोज ले ली है। इनमें 21 हजार 04 हेल्थ केयर वर्करों को पहली डोज और 12 हजार 039 को दूसरी डोज लग चुकी हैं। 19 हजार 554 फ्रंट लाइन वर्करों को पहली डोज और 11 हजार 865 को दूसरी डोज लग चुकी हैं। 45 से 60 उम्र के लोगों में पहली डोज लेने वालों की संख्या 73 हजार 909 और दूसरी डोज लेने वालों की संख्या 7 हजार 750 हैं। 60 साल से अधिक उम्र के 58 हजार 487 लोगों ने पहली डोज और 24 हजार 325 लोगों ने दूसरी डोज लगवा ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva mag_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn